ସୁଶାନ୍ତ ସିଂହଙ୍କ ନିଧନର ଏକ ମାସ ପରେ ବାହାରକୁ ଆସିଲା ଅଙ୍କିତା ଲୋଖଣ୍ଡେଙ୍କ ଦୁଃଖ । ଦୀପ ଜାଳି କହିଲେ - ଭଗବାନ.... - Enews Online\nସୁଶାନ୍ତ ସିଂହଙ୍କ ନିଧନର ଏକ ମାସ ପରେ ବାହାରକୁ ଆସିଲା ଅଙ୍କିତା ଲୋଖଣ୍ଡେଙ୍କ ଦୁଃଖ । ଦୀପ ଜାଳି କହିଲେ - ଭଗବାନ....\n୧୪ ଜୁନ୍ ୨୦୨୦କୁ ବଲିଉଡ଼ ଅଭିନେତା ସୁଶାନ୍ତ ସିଂହ ରାଜପୁତ ନିଜ ମୁମ୍ବାଇର ନିବାସ ସ୍ଥଳୀରେ ଫାଶୀ ଲଗାଇ ଆତ୍ମହତ୍ୟା କରିଥିଲେ । ତାଙ୍କ ଆତ୍ମହତ୍ୟାର ଖବର ଶୁଣି ସମଗ୍ର ବଲିଉଡ଼ ଦୋହଲି ଯାଇଥିଲା । କେହି ବୁଝିପାରିଲେ ନାହିଁ ଯେ ସେ ଏପରି କଲେ କାହିଁକି । ଆଜି ୧୪ ଜୁଲାଇରେ ସୁଶାନ୍ତଙ୍କ ନିଧନକୁ ଏକ ମାସ ପୂରଣ ହୋଇଯାଇଛି । ଏହି ଅବସରରେ ତାଙ୍କ ପୂର୍ବତନ ପ୍ରେମିକା ଅଙ୍କିତା ଲୋଖଣ୍ଡେ ଏକ ଫଟୋ ସେୟାର କରିଛନ୍ତି । ଜଣାଇଦେଉଛୁ ଯେ ସୁଶାନ୍ତଙ୍କ ମୃତ୍ୟୁ ପରଠାରୁ ଅଙ୍କିତା ସୋସିଆଲ ମିଡ଼ିଆରେ ଗୋଟିଏ ମଧ୍ୟ ପୋଷ୍ଟ କରିନଥିଲେ । ସୁଶାନ୍ତ ଏହି ଦୁନିଆକୁ ଛାଡ଼ି ଯିବା ପରେ ଏହା ତାଙ୍କର ପ୍ରଥମ ପୋଷ୍ଟ ଅଟେ । ଏହି ପୋଷ୍ଟରେ ଅଙ୍କିତା ସୁଶାନ୍ତଙ୍କ ନାମ ଲେଖି ନାହାଁନ୍ତି କିନ୍ତୁ ବହୁତ କମ୍ ଶବ୍ଦରେ ବହୁତ କିଛି କହିଦେଲେ ।\nସୁଶାନ୍ତଙ୍କ ପାଇଁ ଅଙ୍କିତା ଜାଳିଲେ ଦୀପ\nବାସ୍ତବରେ ସୁଶାନ୍ତଙ୍କ ନିଧନକୁ ଏକ ମାସ ପୂରଣ ହେବା ପରେ ଅଙ୍କିତା ତାଙ୍କ ସ୍ମୃତିରେ ଦୀପ ଜାଳିଲେ । ଏହାର ଏକ ଫଟୋ ସେ ନିଜର ଅଧିକାରୀକ ଇଂଷ୍ଟାଗ୍ରାମ୍ ଆକାଉଣ୍ଟରେ ସେୟାର କରିଛନ୍ତି । ଏହି ଫଟୋରେ ଭଗବାନ ମନ୍ଦିର ସମ୍ମୁଖରେ ଶ୍ୱେତ ରଙ୍ଗର ଏକ ଫୁଲ ଆଗରେ ଏକ ଦୀପ ପ୍ରଜ୍ଜ୍ବଳନ ହେବାର ଦେଖାଯାଉଛି । ଏହି ଫଟୋକୁ ସେୟାର କରି ଅଙ୍କିତା କେପ୍ସନରେ ଲେଖିଛନ୍ତି ଯେ - ଚାଇଲ୍ଡ ଅଫ ଗଡ଼ ଅର୍ଥାତ ଈଶ୍ୱରଙ୍କ ସନ୍ତାନ ।\nଲୋକମାନଙ୍କର ଆସିଲା ପ୍ରତିକ୍ରିୟା\nସୁଶାନ୍ତଙ୍କୁ ନେଇ ଅଙ୍କିତାଙ୍କ ଏହି ପୋଷ୍ଟ ବର୍ତ୍ତମାନ ସୋସିଆଲ ମିଡ଼ିଆରେ ଭାଇରାଲ ହେଉଛି । ଲୋକମାନେ କମେଣ୍ଟ କରି ସୁଶାନ୍ତଙ୍କ ଆତ୍ମାର ଶାନ୍ତି ପାଇଁ ପ୍ରାର୍ଥନା କରୁଛନ୍ତି । ଏହା ସହିତ ସେମାନେ ଅଙ୍କିତାଙ୍କ ଭଲ ସ୍ୱାସ୍ଥ୍ୟ ପାଇଁ ମଧ୍ୟ ପ୍ରାର୍ଥନା କରୁଛନ୍ତି । ଜଣେ ୟୁଜର ଲେଖିଛନ୍ତି ଯେ 'ଆଶା କରୁଛି ଯେ ଆପଣ ଠିକ୍ ଥିବେ ।" ପରେ କମେଣ୍ଟରେ ଆସିଲା 'ଭଗବାନ ଆପଣଙ୍କୁ ଶକ୍ତି ପ୍ରଦାନ କରନ୍ତୁ, ପ୍ରେମ ଓ ଖୁସି ଦିଅନ୍ତୁ ।'\nଜଣାଇଦେଉଛୁ ଯେ ସୁଶାନ୍ତଙ୍କ ନିଧନ ପରଠାରୁ ବର୍ତ୍ତମାନ ପର୍ଯ୍ୟନ୍ତ ଅଙ୍କିତା ସୁଶାନ୍ତଙ୍କୁ ନେଇ ଗୋଟିଏ ହେଲେ ପୋଷ୍ଟ କରିନଥିଲେ । ବୋଧହୁଏ ଅଙ୍କିତା ନିଜ ଓ ସୁଶାନ୍ତଙ୍କ ସମ୍ପର୍କକୁ ବ୍ୟକ୍ତିଗତ ରଖି ଏହାର ସମ୍ମାନ କରିବା ପାଇଁ ଚାହୁଁଥିଲେ । ଏହି ପୋଷ୍ଟରେ ମଧ୍ୟ ସେ ସୁଶାନ୍ତଙ୍କ ଫଟୋ ସେୟାର ନକରି ଏବଂ କିଛି ନଲେଖି ବହୁତ କିଛି କହି ଦେଇଛନ୍ତି । ଫ୍ୟାନ୍ସଙ୍କୁ ଅଙ୍କିତାଙ୍କ ଏହି ଶୈଳୀ ବହୁତ ପସନ୍ଦ ଆସିଲା ।\nବହୁତ ଗଭୀର ଥିଲା ଦୁହିଁଙ୍କ ସମ୍ପର୍କ\nଅଙ୍କିତା ଓ ସୁଶାନ୍ତଙ୍କ ପ୍ରେମ କାହାଣୀ 'ପବିତ୍ର ରିଶତା' ଧାରାବାହିକରୁ ଆରମ୍ଭ ହୋଇଥିଲା । ଏହି ଶୋ'ରେ ଦୁହିଁଙ୍କ ଯୋଡ଼ିକୁ ବହୁତ ପସନ୍ଦ କରାଯାଇଥିଲା । ଏମାନଙ୍କ ସମ୍ପର୍କ ପାଖାପାଖି ୬ ବର୍ଷ ପର୍ଯ୍ୟନ୍ତ ଚାଲିଲା କିନ୍ତୁ ପରେ ଦୁହିଁଙ୍କ ବ୍ରେକ୍ ଅପ୍ ହୋଇଗଲା । ଦୁହେଁ ଏକ ବର୍ଷ ଲିଭ ଇନରେ ମଧ୍ୟ ରହିଥିଲେ । ବ୍ରେକ୍ ଅପର କାରଣକୁ ନେଇ ଅନେକ ପ୍ରକାର କାରଣ ସାମନାକୁ ଆସୁଥିଲା । ଯେପରିକି ଅଙ୍କିତା ସୁଶାନ୍ତଙ୍କୁ ନେଇ ବହୁତ ପଜେସିଭ ବା ଭାବୁକ ହୋଇଯାଇଥିଲେ । ସେ ବାହା ହୋଇ ସେଟଲ ହେବା ପାଇଁ ଚାହୁଁଥିଲେ । ସେପଟେ ସୁଶାନ୍ତ ପ୍ରଥମେ ବଲିଉଡ଼ରେ ନିଜ କ୍ୟାରିୟର ତିଆରି କରିବା ପାଇଁ ଚାହୁଁଥିଲେ ଏଥିପାଇଁ ସେହି ସମୟରେ ବିବାହର କୌଣସି ଯୋଜନା ନଥିଲା । ଏପରି ଏକ ଖବର ମଧ୍ୟ ଆସୁଥିଲା ଯେ ବଲିଉଡ଼ ଅଭିନେତ୍ରୀ କ୍ରୀତି ସାନନଙ୍କ ସହିତ ତାଙ୍କ ନିକଟ ସମ୍ପର୍କ ମଧ୍ୟ ଅଙ୍କିତାଙ୍କ ବ୍ରେକ୍ ଅପ୍ କାରଣ ଥିଲା ।\nଉଡ଼ାଯାହାଜରେ ବସିବା ପାଇଁ ଏହି ଅଭିନେତ୍ରୀଙ୍କ ସହ ଝଗଡା କରି ବସିଥିଲେ ଜେକଲିନ୍ ! ଅଣ୍ଟା ଧରି ତଳକୁ ଟାଣି ଦେଇଥିଲେ ।\nଅତ୍ୟନ୍ତ ହୃଦୟସ୍ପର୍ଶୀ ଅଟେ ସଚିନ୍ ପାୟଲଟ ଏବଂ ସାରା ଅବଦୁଲ୍ଲାହଙ୍କ ପ୍ରେମ କାହାଣୀ । ବିବାହରେ ଧର୍ମକୁ ନେଇ ସୃଷ୍ଟି ହୋଇଥିଲା ବିବାଦ !
